 Fatima Waziri-Azi: NAPTIP new Director General wey President Buhari appoint - Profile  Fatima Waziri-Azi na di tear rubber Director General of di National Agency for Prohibition of Trafficking in Persons Naptip. President Muhammadu Buhari  approve di appointment of Dr.  Waziri - Azi, according to statement from di presidential palace. Her appointment dey possible after one recommendation of di Minister of Humanitarian Affairs, Disaster Management and Social Development, Sadiya Farouq, di statement add. Di recommendation be say e dey urgent for di Ministry to intensify on di existing capacity inside NAPTIP in order to achieve Key Result Areas as identified. Di recommendation of Fatima Waziri-Azi dey based on her pedigree, vast experience and proven track record to drive di agency forward and consolidate on wetin dem don achieve so far. NAPTIP be di Nigeria Agency wey dey in-charge of addressing matter wey relate to human trafficking especially women and girls. So Waziri-Azi work na to fight against human trafficking especially women and girls from Nigeria to di abroad Here be wetin BBC Pidgin find out about Fatima Waziri-Azi: Senior Special Assistant to di President on Rule of Law Since August 2019 before her new appointment. Fatimah Wazri be Rule of Law Advisor to di President at Office of di Vice President of di Federal Republic of Nigeria from Nov 2018. She get plenty certificate as she go school wella. Bachelors of Law, Barrister at Law, Masters in Law, Doctorate in Law Associate Member, Chartered Institute of Arbitrators, UK ACIrb Member, Nigerian Bar Association NBA Member, New York County Lawyers Association NYCLA Member, Association of Women in Development AWID Member, Women in International Security WIIS Online Volunteer, World Pulse. Madam Fatima be Associate Professor  Former Head of Department, public law at di Nigerian Institute of Advanced Legal Studies  since February 2012 till now. Dr Fatima Waziri-Azi get experience working experience from both naija and di abroad. She get Specialties for  Anti-Corruption, Women Human Rights, plus  Research and Training. Di ogbonge lawyer bi gbab her first degree in law for Ahmadu Bello University Zaria for 2001. Na after den she be go obodo oyinbo schools like Havard, University of Pitsburgh plus many oda schools. 